Document ID: 32002D0969

Απόφαση του Συμβουλίου
της 26ης Νοεμβρίου 2002
σχετικά με τη σύναψη πρόσθετου πρωτοκόλλου στην ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, για τον καθορισμό των εμπορικών ρυθμίσεων για τα ψάρια και τα προϊόντα αλιείας
(2002/969/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
την πρόταση της Επιτροπής,
Εκτιμώντας τα ακόλουθα:
(1) Είναι σκόπιμο να συμπληρωθεί, με πρόσθετο πρωτόκολλο, η ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου(1), ώστε να προβλεφθούν προτιμησιακοί όροι για την εισαγωγή στην Κοινότητα ψαριών και προϊόντων αλιείας καταγωγής Δημοκρατίας της Βουλγαρίας και στη Δημοκρατία της Βουλγαρίας ορισμένων ψαριών και προϊόντων της αλιείας καταγωγής Κοινότητας.
(2) Προς το σκοπό αυτό, θα πρέπει να προστεθεί στην εν λόγω ευρωπαϊκή συμφωνία ένα νέο πρωτόκολλο, το οποίο θα καθορίζει τις εμπορικές ρυθμίσεις για τα ψάρια και τα προϊόντα αλιείας.
(3) Το πρωτόκολλο θα πρέπει να εγκριθεί,
ΑΠΟΦΑΣΙΖΕΙ:
Άρθρο 1
Εγκρίνεται εξ ονόματος της Κοινότητας το πρόσθετο πρωτόκολλο στην ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, για τον καθορισμό των εμπορικών ρυθμίσεων για ψάρια και τα προϊόντα αλιείας.
Το κείμενο του πρωτοκόλλου επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο δεσμεύοντας την Κοινότητα.
Βρυξέλλες, 26 Νοεμβρίου 2002.

Labels: 3
18
15
6